stanford-oval/wikipedia huggingface dataset:
TukkuHeino
Historiaa > TukkuHeino Oy:n aikakausi alkaa 2000-luvulta

Vuonna 2005 Heinon Tukku yhtiöitettiin ja TukkuHeino Oy:stä tuli emoyhtiö. Yhtiö otti jalansijaa Kuopiossa ja Oulussa 2008 ja 2009. Konsernin pääkonttori muutti Espooseen vuonna 2011. 2010-luvulla yhtiö tekee laajennuksia ja yrityskauppoja. Siitä tuli muun muassa Anton & Antonin pääomistaja, ja se laajensi entisestään toimintaansa Kuopiossa.
Konserni > Heinon Tukku Oy

Heinon Tukku Oy:n toimialaa on päivittäistavaroiden tukkukauppa ja maahantuonti. Se on Heino-konsernin suurin toimija. Heinon Tukun pääasiakkaita ovat horeca-alan ammattilaiset ja suurkeittiöt. Heinon Tukku Oy:llä on pikatukut Helsingin Sörnäisissä ja Vantaan Koivuhaassa. Lisäksi sillä on toimitustukut Espoossa ja Kuopiossa ja myyntikonttorit Turussa, Tampereella ja Oulussa ja Seinäjoella. Heinon Tukulla on omaa elintarvikealan tuotantoa ja jalostustoimintaa. Heinon Tukku Oy:llä oli 350 työntekijää vuonna 2016. Heinon Tukku myytiin Valiolle vuonna 2021. Myyntiä harkittiin myös Keskolle, mutta se kaatui KVV:n kielteiseen kantaan.
Konserni > Uniq Drinks Finland Oy

Uniq Drinks Finland Oy on juomiin erikoistunut yhtiö. Sen toimialaa on alkoholijuomien maahantuonti, myynti ja jakelu. Uniq Drinks Finland Oy aloitti toimintansa vuonna 2006, ja sen pääpaikka on Espoossa. Yhtiön toimitusjohtaja on Timo Vainonen. Uniq Drinks Finlandin liikevaihto oli yli 15 miljoonaa euroa vuonna 2016.
Konserni > Anton & Anton

Heino-konserni on ollut Anton & Anton -ruokakauppaketjun suurin omistaja vuodesta 2013. Ketju on keskittynyt luomu- ja lähiruokaan ja pientuottajien tuotteisiin. Anton & Antonilla on ruokakauppoja Helsingin Töölössä, Kruununhaassa ja Ullanlinnassa. Lisäksi Anton & Anton toimittaa ruokakasseja.
Vastuullisuus

Heino-konsernilla on lukuisia sertifikaatteja osoituksena vastuullisuudesta ja elintarviketurvallisuudesta. Sillä on elintarviketurvallisuusjärjestelmä ISO22000, kalan ja äyriäisten jäljitettävyysjärjestelmä MSC/ASC sekä laitoskohtainen elintarviketurvallisuusjärjestelmä FSSC22000. Konsernilla on myös laatujärjestelmä ISO9001 ja työterveys- ja turvallisuusjärjestelmä OHSAS 18001.
Heino on ottanut ympäristöohjelman käyttöönsä vuonna 2001. Sillä on ympäristöjärjestelmä ISO 14001 ja energiatehokkuusjärjestelmä ETJ+. Kiinteistöjen energiatehokkuutta on parannettu muun muassa käyttämällä maalämpöä ja aurinkoenergiaa. Konserni on vähentänyt hiilijalanjälkeään muun muassa käyttämällä led-valaisimia osassa kiinteistöjään.
Elintarviketurvallisuusviraston Eviran koordinoiman Oiva-järjestelmän mukaan Heino pärjää elintarviketurvallisuudessa hyvin. Oiva-raporteissa julkaistaan elintarvikevalvonnan tarkastustiedot.
Kirjallisuutta

Heino, Rauli: Heinon henki: Heinon Tukku Oy:n historia 1899-1999. Edita. 1999.
Paavola, Heli ja Uusikylä, Marjo (toim.): Rajatonta rohkeutta. Tarinoita palveluliiketoiminnan edelläkävijöistä. Tekes. 2013.
Aiheesta muualla

Heinon Tukun kotisivut (Arkistoitu – Internet Archive)
Uninvited (kappale)

| ”Uninvited” Alanis Morissette |
| --- | --- | --- |

Singlen tiedot
 Albumilta: City of Angels: Music from the Motion Picture
 Julkaistu: 24. helmikuuta 1998
 Formaatti: radio-single
 Tekijä(t): Alanis Morissette
 Tuottaja(t): Alanis Morissette   Rob Cavallo
 Tyylilaji: alternative rock, sinfoninen rock
 Kesto: 04.34
 Levy-yhtiö: Maverick
Alanis Morissetten muut singlet
| ”All I Really Want” 1997 | ”Uninvited” 1998 | ”Thank U” 1998 |
Uninvited on kanadalaisen laulaja-lauluntekijän Alanis Morissetten tekemä ja esittämä kappale vuoden 1998 elokuvaan Enkelten kaupunki. Kappaleen ovat tuottaneet Alanis Morissette ja Rob Cavallo. Se julkaistiin singlenä kyseisen elokuvan soundtrack-albumilta maaliskuussa 1998. Se oli Morissetten ensimmäinen single hänen kansainvälisen Jagged Little Pill -debyyttialbuminsa jälkeen. Kappale kulkee neljällä piano-sävelellä ja kasvaa instrumentaaliseen kliimaksiin.
Historiaa

Kappaleesta tuli hitti, vaikka sitä ei koskaan julkaistu singlenä myyntipisteisiin. "Uninvited" oli Morissetten neljäs ykkössingle U.S. Billboard Top 40 Mainstream -listalla ja se pääsi myös top 5:een Adult Top 40 -listalla ja top 40:een Modern Rock Tracks -listalla. Kappaleen menestys johtui osittain siitä, että fanit odottivat innokkaina Morissetten uutta albumia, joka lopulta julkaistiin marraskuussa 1998. "Uninvited" ei sisältynyt kyseiseen, Supposed Former Infatuation Junkie -albumiin. Kappaleen demo-versio kuitenkin sisällytettiin kyseisen albumin Australian-julkaisuun ja "Thank U" -kappaleen brittiläisen singlejulkaisun B-puolelle. Kokoelma-albumi Alanis Morissette: The Collection oli ensimmäinen Morissetten albumi, joka sisälsi "Uninvited"-kappaleen alkuperäisessä studioformaatissaan. Hän esitti kappaleen akustisen version MTV Unplugged -esiintymisessään, joka julkaistiin hänen Alanis Unplugged -albumillaan.
Uninvited sai ehdokkuuden vuonna 1999 kolmessa Grammy-palkintokategoriassa: "paras naisrocklaulajan esitys", "paras rock-kappale" ja "paras elokuvaan tai televisioon tehty kappale". Kappale voitti kahdessa ensiksi mainitussa kategoriassa. Kappale voitti ASCAPin elokuva- ja televisiomusiikkipalkinnon kategoriassa "eniten esitettyjä elokuva-kappaleita". Kappale sai myös Golden Globe -ehdokkuuden. Billboard-lehden mukaan "Uninvited" -singleä on myyty yli 7 miljoonaa kappaletta.
Coverit

Kappaleesta on tehnyt cover-version muun muassa Westworld-yhtye albumillaan Skin. Se on hieman raskaampi versio, joka sisältää heavy metal -vaikutteita.
Suomalainen goottimetalliyhtye Silentium on levyttänyt kappaleen vuoden 2005 singlen "Frostnight" B-puolelle.
Maaliskuussa 2014 X Factor UK:n viidennen kauden finalisti Daniel Evans julkaisi kappaleesta tummanpuhuvamman rockversion nettisivuillaan.
Vuonna 2015 Lea Michele esitti kappaleen Rachel Berryn roolihahmossaan Glee-televisiosarjan jaksossa "Loser Like Me".
Listasijoitukset

| Listat (1995–1996) | Paras  sijoitus |
| --- | --- |
Canada Adult Contemporary (RPM): 23
Canadian Alternative 30 (RPM): 3
Canada Top Singles (RPM): 8
Tanska (Tracklisten): 24
US Billboard Hot 100 Airplay: 4
US Billboard Adult Top 40 Tracks: 3
US Billboard Modern Rock Tracks: 26
US Billboard Top 40 Mainstream: 1
Käännös suomeksi
Vernissaus

Hugo Birger, Skandinaaviset taiteilijat lounaalla Pariisin Salongin vernissauspäivänä, 1886
Vernissaus (ransk. vernissage) tarkoittaa taidenäyttelyn avajaisia. Vieraille voidaan tarjota pientä purtavaa ja viiniä heidän keskustellessaan taiteilijan ja muiden vieraiden kanssa näyttelyn teoksista. Läsnä voi olla myös kriitikoita ja muita toimittajia, tai heidät on voitu kutsua erilliseen tilaisuuteen.[lähde? ]
Tapa on saanut alkunsa Pariisin salongista. Taiteilijat tekivät teoksilleen viimeistelyn vernissaamalla ne. Mesenaatit ja eliitti olivat läsnä vernissauksen aikana ennen virallisia avajaisia, ja tästä tavasta sai alkunsa perinne juhlistaa taideteoksen tai taideteosten valmistumista ystävien ja mesenaattien kanssa. Aikaa myöten ero varsinaisen vernissauspäivän ja avajaisten välillä hävisi. Nykyisin vernissaus on myyntinäyttelyissä tilaisuus markkinoida myytäviä teoksia ostajille ja kriitikoille.[lähde? ]
Vastaavasta näyttelyn päätöstilaisuudesta käytetään englanniksi ja saksaksi nimitystä finissage. Suurten näyttelyiden puolivälissä voi olla myös tilaisuus nimeltä midissage.[lähde? ]
Aiheesta muualla

Kuvia tai muita tiedostoja aiheesta Vernissaus Wikimedia Commonsissa
Valemuisto

Valemuisto on muisto, joka voi kokemuksellisesti tuntua hyvinkin todelta mutta joka todellisuudessa on osittain virheellinen tai jopa kokonaan keksitty. Valemuistot voivat olla iloisia tai surullisia. Ilmiöstä, jossa informaatio ”saastuttaa” muiston, käytetään nimitystä interferenssi. Ongelma muodostuu siitä, ettei muistiin voi luottaa. Syyttömiäkin on tuomittu rikoksista valemuiston vuoksi.
Valemuistosta käytetään toisinaan nimitystä Mandela-ilmiö (engl. Mandela effect), kun väärä muistikuva on laajemmalla ihmisjoukolla. Nimityksen keksi paranormaalitutkija Fiona Broome, joka yhdistää sen rinnakkaistodellisuuteen. Ilmiö on nimetty eteläafrikkalaisen Nelson Mandelan mukaan, jonka moni virheellisesti muistaa menehtyneen 1980-luvulla, vaikka todellisuudessa hän kuoli vasta vuonna 2013. Mandela-ilmiöksi kutsutaan esimerkiksi tilannetta, jossa suuri määrä ihmisiä uskoo muistavansa asian, jota ei oikeasti tapahtunut.
Valemuiston syntymekanismi

Mieleen tavalla tai toisella hautautunut muisto voi murtautua esiin nopeasti ja yllättävän tuoreen tuntuisena. Brittitutkijat Giuliana Mazzoni ja Irving Kirsch sekä yhdysvaltalainen Elizabeth Loftus esittivät vuonna 2001, että valemuistojen pesiytyminen mieleen vaatii kolmen ehdon toteutumista:
Tarvitaan jonkinlainen aavistus, että jotain tärkeää on tapahtunut, mutta se on unohdettu tai torjuttu alitajuntaan. Aavistus saa ihmisen hakemaan apua.
Tarvitaan uskottava auktoriteetti, joka tulkitsee oireita ja sanoo tietävänsä, mistä on kyse.
Muistelijan on pidettävä auktoriteetin antamaa selitystä mahdollisena.
Aiheesta muualla

Näin helposti valemuiston voi istuttaa, kertoo muistin huippututkija (Vaatii kirjautumisen) Helsingin Sanomat 25.10.2015.
Vihijärvi

Vihijärvi tarkoittaa seuraavia järviä:
Vihijärvi, järvi Jämsässä Hallinmäen lähellä
Vihijärvi, järvi Toivakassa Nisulan lähellä
Vihijärvi, järvi Äänekoskella Sumiaisissa.
| --- | --- |
: Tämä on täsmennyssivu, jolla luetellaan useita samannimisiä järviä.
Uskonto Liechtensteinissa

Liechtensteinin väestöstä suurin osa kuuluu kristillisiin yhteisöihin. Näistä suurin on katolinen kirkko, johon vuonna 2015 kuului 73,4 % väestöstä ja joka on myös maan virallinen uskonto. Muista kristillisistä yhteisöistä oli protestanttisia reformoituja 6,3 %, ortodokseja 1,3 %, luterilaisia 1,2 %, muita protestantteja 0,7 % ja muita kristittyjä 0,3 %. Muslimeja oli 5,9 %, muitten uskontojen harjoittajia 0,8 %, uskonnottomia 7 % ja määrittelemättömiä 3,3 %.
Liechtensteinin perustuslaki antaa jokaiselle oikeuden valita itse oman uskontonsa. Se myös asettaa valtion vastuuseen kansan uskonnollisten etujen suojelemisesta. Roomalaiskatolisuus on valtionuskonto, joka nauttii valtion täyttä suojelua. Muut uskonnot ja uskonnolliset yhteisöt voivat toimia moraalin ja yleisen järjestyksen rajoissa. Laki määrää rikosoikeudellisia seuraamuksia vihaan yllyttämisestä uskonnollista ryhmää vastaan, uskonnollisesta syrjinnästä sekä minkä tahansa uskonnon halventamisesta. Kunnat rahoittavat katolisia ja protestanttisia ryhmiä sekä rahoittavat pienempien uskonnollisten ryhmien integraatio-hankkeita. Vuoden 2017 elokuussa opetusministeriö myönsi luvan järjestää ja rahoittaa islamilaista opetusta valinnaisena julkisissa peruskouluissa.
Kristinusko

Kristinusko on Liechtensteinin valtauskonto ja katolinen kirkko Liechtensteinissa on valtionuskonnon asemassa. Vuonna 2015 katolilaisia oli 73,4 % väestöstä. Vuodesta 1997 katolisen kirkon toiminta on organisoitu Vaduzin arkkihiippakunnan kautta, sitä ennen Liechtensteinin katolilaiset kuuluivat sveitsiläiseen Churin hiippakuntaan. Vaduzin arkkihiippakuntaan kuului vuonna 2017 yhteensä 10 seurakuntaa, joita palveli 31 pappia.
Maan protestanttinen yhteisö juontaa juurensa teollistumisen ajalta, jolloin naapurimaiden protestantteja asettautui Liechtensteiniin. Vuonna 1880 heille annettiin lupa järjestää maassa protestanttisia jumalanpalveluksia. Useiden vuosikymmenten ajan pastorit Sveitsistä ja Itävallasta palvelivat tätä pientä yhteisöä. Vuonna 1952 asetettiin pastori vain Liechtensteinia varten, ja 1963 valmistui protestanttinen kirkko Vaduziin. Suurin osa protestanteista kuuluu Liechtensteinin evankeliseen kirkkoon, joka koostuu niin reformoidusta kuin luterilaisestakin taustasta. Lisäksi maassa toimii luterilainen Sveitsin ja Liechtensteinin evankelis-luterilaisten kirkkojen liitto. Vuonna 2017 ensimmäiseen kuului 6,3 % väestöstä, jälkimmäiseen 1,2 %. Muita protestantteja oli 0,7 % väestöstä.
Islam

Valtaenemmistö maan muslimeista on sunneja ja he ovat lähtöisin pääosin Turkista, Kosovosta, Bosnia ja Hertsegovinastav sekä Pohjois-Makedoniasta. Vuonna 2015 he muodostivat 5,9 % väestöstä. Elokuussa 2017 opetusministeriö myönsi luvan valinnaiseen islamin opetukseen julkisissa peruskouluissa. Hallitus on myöntänyt muslimi-yhteisölle luvan yhden imaamin pysyvään asumiseen maassa sekä luvan toisenkin imaamin maassa toimimiseen ramadanin aikana. Vuoden 2016 lopussa Vaduzin kaupungin päättäjät torjuivat ehdotuksen islamilaisen hautausmaan perustamisesta.
Juutalaisuus

Vuosina 1933–1945 Liechtenstein vastaanotti natsien hallinnoimasta Itävallasta turviinsa 400 pakolaista, joista osa oli juutalaisia. Toisaalta se torjui 165 pakolaista. Valtio ei vainonnut juutalaisia, mutta sen ruhtinassuku osti natsien juutalaisilta takavarikoimaa omaisuutta Itävallasta ja Tšekkoslovakiasta. Lisäksi joukko Itävallan Strasshofin keskitysleiriin joutuneita juutalaisia päätyi pakkotöihin kolmella tilalla Itävallassa, jotka omisti Liechtensteinin ruhtinas Frans Joosef II. Aihetta tutkinut historioitsija Dan Michmanin mukaan Liechtenstein ei missään nimessä ollut pahin maa tuona aikana, mutta monissa asioissa se olisi voinut toimia paremminkin. Liechtenstein ei kuulunut juutalaisvainojen syyllisiin, vaan sivustakatsojiin. Frans Joosef II:n edeltäjän, vuoteen 1938 hallinneen Frans I:n, jonka aikana siis jo saapui pakolaisia Liechtensteiniin, vaimo Elisabeth von Gutmann oli syntyperältään juutalainen ja syntynyt juutalaisuutta harjoittavaan perheeseen, mutta oli kääntynyt 1899 katolilaiseksi. Natsit kiinnittivät häneen huomiota juurikin hänen etnisen taustansa vuoksi.
Liechtensteinin juutalaisyhteisö oli vuonna 2017 noin 30 henkeä. Vuoden 2017 tammikuussa Liechtensteinin hallitus sekä maassa toimivat Yad Vashemin ystävät järjestivät julkisen tilaisuuden muistaakseen holokaustin uhreja. Tilaisuudessa maan liikenne- ympäristö- ja urheiluministeri puhui ihmisoikeuksien kunnioittamisen tärkeydestä ja antisemitismin torjunnasta.
Vaduzin katedraali on Vaduzin arkkihiippakunnan pääkirkko.
Tyrisevä (Kuhmoinen)

| Tyrisevä |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°35′14″N, 25°19′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.053
Mittaustietoja
Pinnankorkeus:  80,5 m  
Pituus:  730 m  
Leveys:  590 m  
Rantaviiva:  2,967 km  
Pinta-ala:  14,945 ha  
Saaria:  ei saaria 
 fiTyrisevä 
Tyrisevä eli Tyrsävä on Pirkanmaalla Kuhmoisissa Myllykylän lähellä sijaitseva järvi.
Maantietoa

Järven pinta-ala on 14,9 hehtaaria, se on 750 metriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 3,0 kilometriä ja sen rannat ovat pääosin metsämaata. Kaakkoisrannalla on pieni suo ja länsirannalla yksi vapaa-ajan asunto, jolle tulee tie luoteesta.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 80,5 metriä mpy. Siihen laskevat Kaija ja Ruokosjärvi. Laskuoja lähtee järven eteläpäästä ja laskee 40 metrin päässä Päijänteen Säynätlahteen. Laskuojan pudotus on 2,2 metriä.
Historiaa

Vuoden 1855–1856 Kalmbergin kartastossa Tyrisevää ei ollut merkitty erilliseksi järveksi, vaan se oli merkitty osaksi Päijännettä.
Vuoden 1966 peruskartassa järven nimenä oli Tyrsävä. Tuolloin järvellä oli yksi talo ja järven kaakkoisosan lahden perukassa oli pelto. Vuoden 1986 peruskartassa järven nimenä oli Tyrisevä. Vuoden 1986 jälkeen järven kaakkoispuolinen pelto on osin metsittynyt ja kaakkoisosan lahden pohjukka on soistunut.
Vihervuori

Vihervuori on muun muassa seuraavien suomalaisten henkilöiden sukunimi:
Aimo Vihervuori (1922–2007), yritysjohtaja, kauppaneuvos
Marita Vihervuori, ulkomaantoimittaja ja kirjailija
Pekka Vihervuori (s. 1950), juristi, virkamies ja professori, Aimo Vihervuoren poika.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Uzumaki

| Uzumaki> うずまき |
| --- | --- |

Ohjaaja:  Higuchinsky
Käsikirjoittaja:   Takao Nitta  Chika Yasuo  Kengo Kaji  Junji Ito (manga) 
Tuottaja:   Sumiji Miyake  Dai Miyazaki 
Säveltäjä:   Tetsuro Kashibuchi  Keiichi Suzuki 
Kuvaaja:  Gen Kobayashi
Leikkaaja:  Chiaki Tohyama
Pääosat:   Eriko Hatsune  Fhi Fan  Hinako Saeki  Ren Osugi 
Valmistustiedot
Valmistusmaa:   Japani
Tuotantoyhtiö:  Shogakukan (käännä suomeksi)
Levittäjä:  Dynit Netflix
Ensi-ilta:   11. helmikuuta 2000
Kesto:  90 min
Alkuperäiskieli:  japani
Aiheesta muualla
IMDb 
AllMovie
Infobox OKNimi-testi OK: 
Uzumaki (jap. うずまき) on vuonna 2000 julkaistu japanilainen kauhuelokuva, joka perustuu Junji Iton samannimiseen mangaan. Se on Higuchinskyn ensimmäinen elokuvaohjaus. Elokuva sijoittuu japanilaiseen Kurōzu-chon (suom. Mustan spiraalin kaupunki) kaupunkiin, jossa yliluonnolliset spiraalit ottavat vallan.
Tarina

Tapahtumat sijoittuvat japanillaiseen Kurōzu-chon kaupunkiin jossa päähenkilö Kirie (Eriko Hatsune) on myöhässä koulusta, ja kiirehtii että ehtisi ajoissa. Koulumatkalla hän tapaa samalla luokalla olevan pojan, Shuichin (Fhi Fan) isän Saiton (Ren Osugi) jolla on pakkomielle spiraaleista, niin kuin monilla muillakin. Shuichin isä on kuvaamassa talon seinällä ryömiviä etanoita, joiden kuoressa on spiraali.
Aluksi pakkomielle spiraaleista leviää kaupungissa hitaasti, mutta myöhemmin alkaa tapahtumaan kuolemia joissa uhri kuolee niin että siihen liittyy spiraali kuten: kierimällä alas kierreportaita, pyörimällä pesukoneessa tai auton eteen hyppäävän lapsen kuolema  pyörimällä eturenkaassa.
Näyttelijät

| 0 | 1 | 2 |
| --- | --- | --- |
|  Eriko Hatsune  | … |  Kirie Goshima   |
|  Fhi Fan  | … |  Suichi Saito   |
|  Hinako Saeki  | … |  Kyoko Sekino   |
|  Ren Osugi  | … |  Toshio Saito   |
|  Shin Eun-kyung  | … |  Chie Maruyama   |
|  Keiko Takahasi  | … |  Yukie Saito   |
Lähde:
Elokuvan tunnusmusiikkina on Do As Infinity -yhtyeen kappale ”Raven”.
Elokuvassa ja mangassa on erilaiset loppuratkaisut, koska elokuva ehdittiin tehdä ennen kuin manga oli kokonaan julkaistu.
Aiheesta muualla

McCabe, Samantha Françoise: Review of ‘Uzumaki (Spiral)’ (2000) – A New Level in J-Horror PopHorror.  20.5.2018. Viitattu 1.6.2021. (englanniksi)
Uzumaki / The Spiral (2000) Review HorrorGuys. Viitattu 1.6.2021. (englanniksi)
Uzumaki Filmaffinity. Viitattu 1.6.2021. (englanniksi)
Vihervireo

| Vihervireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vihervireot Hylophilus
Laji::  aurantiifrons
Kaksiosainen nimi
 Hylophilus aurantiifrons  Lawrence, 1862 
Katso myös
   Vihervireo Wikispeciesissä  
Infobox OKVirheellinen NIMI-arvoIUCN-testi OK: 
Vihervireo (Hylophilus aurantiifrons) on eteläamerikkalainen varpuslintu. Sen esiintymisalue ulottuu Panaman itäsosasta Kolumbiaan, Luoteis-Venezuelaan ja Trinidadiin. Lajista tunnetaan kolme alalajia. George Newbold Lawrence kuvaili lajin holotyypin Panamasta vuonna 1862.
Vihtori Välimäki

| Vihtori Välimäki> Henkilötiedot |
| --- | --- |
Syntynyt: 14. maaliskuuta 1909 Helsinki
Kuollut: 8. tammikuuta 1968 (58 vuotta) Helsinki
Ammatti:  elokuvanäyttelijä, hitsaaja
Näyttelijä
Aktiivisena:  1954–1960
Aiheesta muualla
IMDb 
Elonet
Vihtori Välimäki (14. maaliskuuta 1909 Helsinki – 8. tammikuuta 1968 Helsinki) oli suomalainen 203-senttinen hitsaaja ja elokuvanäyttelijä. Hän näytteli neljässä Pekka ja Pätkä -elokuvassa. Hänet valittiin lumimiehen rooliin elokuvassa Pekka ja Pätkä lumimiehen jäljillä lehti-ilmoituksen avulla. Välimäki oli kotoisin Helsingin Herttoniemestä.
Filmografia

Pekka ja Pätkä lumimiehen jäljillä 1954
Pekka ja Pätkä ketjukolarissa 1957
Pekka ja Pätkä sammakkomiehinä 1957
Pekka ja Pätkä neekereinä 1960
Täydellinen sotilas

| Täydellinen sotilas> Universal Soldier |
| --- | --- |

Ohjaaja:  Roland Emmerich
Käsikirjoittaja:  Richard Rothstein Christopher Leitch
Tuottaja:  Mario Kassar
Säveltäjä:  Christopher Franke
Kuvaaja:  Karl Walter Lindenlaub
Pääosat:  Jean-Claude Van Damme Dolph Lundgren
Valmistustiedot
Valmistusmaa:   Yhdysvallat
Tuotantoyhtiö:  Studio Canal Carolco Pictures IndieProd Company Productions
Levittäjä:  InterCom Netflix
Ensi-ilta:   10. heinäkuuta 1992  27. marraskuuta 1992
Kesto:  103 min
Alkuperäiskieli:  englanti
Budjetti:  23 000 000 dollaria
Tuotto:  101 200 000 dollaria
Seuraaja:  Täydellisen sotilaan paluu
Aiheesta muualla
IMDb 
Elonet
AllMovie
Infobox OKNimi-testi OK: 
Täydellinen sotilas (engl. Universal Soldier) on vuonna 1992 ensi-iltansa saanut toimintaelokuva. Elokuvan ohjasi Roland Emmerich ja sen pääosissa ovat Jean-Claude Van Damme ja Dolph Lundgren.
Suomessa elokuvan ensi-ilta oli 27. marraskuuta 1992.
Juoni

Elokuva kertoo kahdesta valiosotilaasta, Luc Deverauxista ja Andrew Scottista. He kuuluvat salaiseen, sotilaalliseen valiojoukkoon, joka tunnetaan nimellä ”Täydelliset sotilaat”. Sotilaita on muokattu geneettisesti erittäin kestäviksi ja voimakkaiksi, minkä lisäksi heidän muistinsa on pyyhitty. Erään tehtävän aikana monien vuosien takaiset tapahtumat kuitenkin muistuvat sotilaiden mieleen. Tämä kaivaa vanhat kaunat pinnalle eikä Deverauxin ja Scottin yhteenotolta voida välttyä.
Näyttelijät

| 0 | 1 | 2 |
| --- | --- | --- |
|  Jean-Claude Van Damme  | … |  Luc Deveraux/GR44   |
|  Dolph Lundgren  | … |  Andrew Scott/GR13   |
|  Ally Walker  | … |  Veronica Roberts   |
|  Ed O'Ross  | … |  eversti Perry   |
|  Jerry Orbach  | … |  tri. Christopher Gregor   |
|  Leon Rippy  | … |  Woodward   |
|  Tico Wells  | … |  Garth   |
|  Ralf Moeller  | … |  GR76   |
|  Robert Trebor  | … |  motellin omistaja   |
|  Gene Davis  | … |  luutnantti   |
|  Drew Snyder  | … |  Charles   |
|  Tommy Lister  | … |  GR55   |
|  Simon Rhee  | … |  GR61   |
|  Eric Norris  | … |  GR86   |
|  Michael Jai White  | … |  Sotilas   |
Kuvaukset

Elokuva kuvattiin pääosin eri puolilla Arizonan osavaltiota, kuten Ashforkissa, Chloridessa, Clarkdalessa, Cottonwoodissa, Kingmanissa, Prescottissa ja Sedonassa.
Jatko-osat

Täydellisen sotilaan paluu (Universal Soldier: The Return, 1999)
Universal Soldier: Regeneration (2009)
Universal Soldier: Day of Reckoning (2012)
Epäviralliset jatko-osat

Universal Soldier 2: Brothers in arms (1998)
Universal Soldier 3: Unfinished business (1999)
Arvostelut

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Allrovi: 2.5/5
DVD-Opas: 3/5
Rotten Tomatoes: 4.1/10
Telvis.fi: 3/5
Aiheesta muualla

Leffatykin arvostelu
Täydellinen sotilas -elokuvasarja
| --- | --- |
Kanooniset elokuvat:  Täydellinen sotilas (1992) • Täydellisen sotilaan paluu (1999) • Universal Soldier: Regeneration (2009) • Universal Soldier: Day of Reckoning (2012)
Ei kanooniset elokuvat:  Täydellinen sotilas – aseveljet (1998) • Täydellinen sotilas III – silmä silmästä (1998)